**РЕПУБЛИКА СРПСКА**

**НАРОДНА СКУПШТИНА**

**ЗАПИСНИК**

**са Деветнаесте посебне сједнице Народне скупштине Републике Српске,**

**одржане 12. мартa 2025. године**

Деветнаеста посебна сједница Народне скупштине Републике Српске одржана je 12. марта 2025. године.

Предсједник Народне скупштине Републике Српске др Ненад Стевандић отворио је засједање Деветнаесте посебне сједнице и констатовао да постоји кворум.

Предсједник је обавијестио присутне да ће се радити док се не апсолвира тачка дневног реда, а да ће *дан за гласање* бити наредног дана након окончања расправе.

Деветнаеста посебна сједница сазвана је на основу члана 170 Пословника Народне скупштине Републике Српске.

Посланици ***су усвојили***

**ДНЕВНИ РЕД**

1. Приједлог одлуке да се приступи доношењу новог устава Републике Српске

***са***(присутно 73, гласало 73)***49 гласова за, 9 против и 15 посланика се уздржало од гласања.***

Прешло се на разматрање тачке дневног реда.

**Ад – 1: Приједлог одлуке да се приступи доношењу новог устава Републике Српске**

Уводно изалгање поднијели су Јелена Пајић Баштинац у име Кабинета предсједника Републике Српске и Милош Букејовић у име Владе Републике Српске.

Редослијед излагања о овој тачки дневног реда одређен је на основу члана 132 Пословника.

У посланичкој расправи, учествовали су: Срђан Мазалица, Огњен Бодирога, Младен Илић, Радован Вишковић, предсједник Владе, Игор Црнадак, Ненад Стевандић, Небојша Вукановић, Рамиз Салкић, Срђан Тодоровић, Дарко Бањац, Жељко Дубравац, Мирсад Дуратовић, Перо Ђурић, Саша Грбић и Ања Љубојевић.

Криви навод или реплику, имали су: Небојша Вукановић, Срђан Мазалица, Ненад Лаловић, Ранка Перић Ромић, Наташа Радуловић, Ђорђе Вучинић, Амир Хуртић, Милутин Тасовац, Синиша Каран, министар унутрашњих послова, Ања Љубојевић, Огњен Бодирога, Перо Ђурић, Огњен Вукојевић, Дражен Врховац, Недељко Гламочак, Милан Петровић, Боривоје Обрадовић, Игор Црнадак, Томица Стојановић, Ненад Стевандић, Илија Таминџија, Биљана Петковић, Рамиз Салкић, Денис Шулић, министар трговине и туризма, Загорка Граховац, Милан Савановић, Петко Ранкић, Милица Ијачић, Владо Ђајић, Денис Пијетловић, Жељко Дубравац, Дарко Берјан, Радислав Дончић и Дарко Бањац.

Повреду Пословника, пријавили су: Небојша Вукановић, Милица Ијачић, Ранка Перић Ромић (присутно 76, гласало 43 – 39 за, 4 против, и ниједан посланик се није уздржао од гласања), Срђан Мазалица, Жељко Дубраавац, Милутин Тасовац, Игор Црнадак, Срђан Тодоровић и Наташа Кулашинац.

Закључена је расправа.

Није било завршне ријечи о овој тачки дневног реда.

У ***дану за гласање***, 12. марта 2025. године, посланици су приступили изјашњавању о Приједлогу одлуке.

**ОДЛУКА**

**ДА СЕ ПРИСТУПИ ДОНОШЕЊУ**

**НОВОГ УСТАВА РЕПУБЛИКЕ СРПСКЕ**

I

Народнa скупштинa Републике Српске усваја приједлог предсједника Републике и Владе Републике Српске да се приступи доношењу новог устава Републике Српске.

II

Обавезује се Одбор за уставна питања Народне скупштине Републике Српске да у најкраћем року изради текст Нацрта устава Републике Српске и достави га Народној скупштини Републике Српске.

III

Ова одлука ступа на снагу даном доношења, а објавиће се у „Службеном гласнику Републике Српске“.

***Одлука је усвојена са*** (присутно 71, гласало 59) ***50 гласова* *за, 7 против и 2 посланика су се уздржала од гласања.***

У дану за гласање, одсутни су били народни посланици: Милан Дакић, Милан Милаковић, Синиша Мијатовић, Бојан Кресојевић, Мирна Савић Бањац, Милка Савић и Тања Вукомановић.

Овим је окончан рад о дневном реду Деветнаесте посебне сједнице Народне скупштине Републике Српске.

У складу са чланом 174 став 10 Пословника саставни дио овог записника је стенограм од 117 страна, тонски и видео-запис Деветнаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***